
AWEMainta 


Dialuna, 26 augustus 2019 


Hunta di Supervision di Fundacion Lotto pa Deporte, via abogado mr. Peter Mohamed 

Aparentemente no ta gusta pa AWEMainta 
eherce control di nan maneho 


AWEMainta a wordo sorprendi grandimente cu un car- 
ta di abogado mr. Peter Mohamed, na nomber di Hunta 
di Supervision di Lotto pa Deporte fecha 21 augustus 
2019. E carta aki ta parce un tipo di ‘menasa’ sin base, 
pa evita cu AWEMainta sigui haci su trabao di Watch 
Dog di Hunta di Supervision di Lotto pa Deporte. 

AWEMainta di dia 21augustus 2019 a scirbi un arti- 
culo titula ‘Hunta di Supervision di Lotto pa Deporte 
ta cla pa hiba G obierno di Aruba Corte p’e asunto di 
loteria nobo’. 

Obviamente e actual Hunta di Supervision di Lotto no 
conoce e poder di berdad ni e libertad di prensa cu ta 
un derecho sagrado den nos democrasia. AWEMainta 
semper ta habri pa corigi algo cu por a bay robez, bas- 
ta cu tin pruebanan riba mesa y no simplemente pal- 
abranan bashi. 

AWEMainta a spierta tur hende, cu na momento cu 
Gobierno ehecuta e Lotto nobo, por spera un caso hudi- 
cial, meramente p’e acuerdo cu Gobierno tin cu CBN di 
Canada. Ta nan obligacion pa defende interes di Lotto 
cu nan ta representa y tambe di CBN. 

E titulo di e articulo publica den AWEMainta di dia 21 
augustus 2019 ta mustra simpelmente no mas ni me- 
nos cu e Hunta aki ta cla pa bay Corte mirando cu for 
di dia cu nan a drenta den directiva di Lotto na 2009 
y despues ta bon conoci cu ta varios caso tabatin den 
Corte unda Lotto tabata envolvi. 

Ta lastima cu e Hunta di Supervision, e 4 miembronan 
aki no ta sincero y ta papia berdad den e asunto di e 
fiansa di Gobierno di Aruba di Afl. 17 miyon. E t’asina 
cu por medio di un carta fecha dia 2 di november 2009 
e Gobierno nobo na 2009 a pidi retiro di e Directiva di 
Lotto di e tempo ey y pa despues pa dia 16 november 
2009 nombra un directiva nobo di Lotto consistiendo di 
e.o. algun di esnan cu awe ta forma parti di Hunta di 
Supervision. 


E fechanan aki ta basa riba documentonan cu a bay 
Corte den e diferente casonan cu a tuma lugar entre 
e Hunta di Supervision di Lotto y Gobierno di Aruba. 
Den un declaracion di e auditornan independiente di 
Lotto di dia 16 september 2016 ta wordu bon confirma 
con e asunto di e fiansa di Afl. 17 miyon a wordo paga 
na Lotto ( quote ): 

Land Aruba provided a loan of Afl. 17 million in two payments: one disbursement of Afl. 5.5 
million in October 2009. and one disbursement of Afl. 11.5 million in July 2010. This loan 
was provided to the Foundation for the construction of three sport complexes. 

Aki ta mustra cu prueba cu e prome parti di e fiansa 
na balor di Afl. 5,5 miyon a drenta na Lotto den octo- 
ber 2009 net prome cu e cambio di directiva di dia 16 
november 2009 y e resto na balor di Afl. 11,5 miyon a 
drenta na Lotto na juli 2010. E placanan di e fiansa aki 
a bin na disposicion di directiva nobo di Lotto di 16 di 
november 2009 cu ta e.o. tin algun miembro den actual 
Hunta di Supervision di Lotto. 

Ta pesey mes e carta di abogado di Lotto ta incompro- 
ndibel y gastamento di sen cu por a wordo usa pa cum- 
pra carchi di BBQ of canamento (fundraising) pa yuda 
nos deportistanan. 

Pa kita tur duda den e asunto di CBN y e fiansa di 
Afl. 17 miyon lo ta mihor cu duna Parlamento di Aruba 
cuenta y razon con a usa tur e placanan di e diferente 
fiansanan multi-milyonario cu Lotto a haya for di 2009. 
Esaki sigur ta falta grandi di transparencia y ta duna 
un sentimento di hopi preocupacion. 

Ta obvio si cu un investigacion imparsial di Algemene 
Rekenkamer den Lotto ta mas cu necesario. Aparente- 
mente por bay spera mas desaroyo den Lotto. Ban wak 
kico precies Ministro di Deporte sr. Dangui Oduber ta 
bay haci awor cu e actual Hunta di Supervision di Lot- 
to cu obviamente ta pensa cu nan ta ‘untouchable’. Mo- 
mento a yega tambe pa Minister Dangui Oduber pidi 
mesun miembronan di e Hunta aki, pa bin duna cuenta 
y si nan no por, duna nan retiro inmediato. 
AWEMainta tin mas, pero a djies reaciona riba e carta 
cu nos a recibi di abogado, cu mas bien kier a spanta 
balente y nada mas. 

Gabinete Wever Croes no poi 

r 1 


sconde pa situacion for di control 



Pa: Victor (Toko) Winklaar 


GABINETE Wever Croes siman pasa a bay Parlamento p’asina 
duna informacion riba ehecucion di presupuesto 2019, con esaki 
ta bayendo y si ta cumpliendo manera Parlamento a aproba esaki. 
Sinembargo manera ta conoci Prome Minister Evelyn Wever 
Croes y su Gobierno a cambia henter rumbo di e reunion aki, 
converti esaki den un atake politico, ora cu el a bay cuestiona un 
contract cu e miembro di fraccion di AVP, Richard Arends lo a 
firma algun aña atras cu RdA, esta Refineria di Aruba. 

Un desaroyo cu a demostra cu Gabinete Wever Croes ya no por 
cumpli cu su responsabilidad di drecha finansa di pais Aruba, 
manera cu a wordo priminti y ta tratando tur forma pa desvia 
atencion di e realidad cu nos pais ta pasando aden. 

Prome cu Prome Minister a bay over na converti e reunion den 
un atake politico formal contra di un hoben politico di gran 
reputacion y respet, ya caba Evelyn a haci algun observacion 
durante di e reunion, mustrando cifranan cu simplemente ta liña 
recta contra di e realidad cu ta existi aki na Aruba. 

Entre otro Premier Wever Croes a papia di un crecemento 
di 2.4% di economia di Aruba pa loke ta bay di 2019 cu 
simplemente ta un contraste formal contra declaracion di un 
grupo di comerciantenan di San Nicolas, kendenan a mustra bon 
cla, cu si cosnan no cambia dentro di poco, pa inicio di 2010 
varios negoshi lo dal nan porta cera ya cu nan no por soberbibi e 
situacion cu tin actualmente. 

Un situacion caminda inflacion ta trece den un ritmo asina rapido, 
cu hamas a wordo experencia na Aruba, cu excepcion di tempo 
cu Lago a dal su porta cera y apesar di bunitanan palabranan un 
biaha mas di e Prome Minister, e realidad ta totalmente diferente 
na loke e ta desea pa pueblo compronde. 

E desminuicion di e poder di compra di pueblo, no solamente ta 
afectando negoshinan na San Nicolas pero tambe na Oranjestad 
y otro barionan caminda tin diferente estableci den mallnan rond 
e isla, caminda benta a cay drasticamente ya cu e consumidor 
no tin e espacio cu e tabatin te cu dos aña pasa, ora cu Gabinete 
Wever Croes a introduci aumento di BBO y despues a bin c’un 
reforma fiscal nobo p’asina Gobiemo haya mas placa den caha 
pa ehecuta su maneho. 

Un maneho cu ta wordo cuestiona tur dia, no solamente aki 
na Amba pero tambe na Hulanda caminda e conflicto entre 
Gobierno Hulandes y Gabinete Wever Croes, ta sigui empeora 
segun e dianan ta pasando y pa falta di cumplimento di Gobierno 
di Aruba cu palabracionnan haci. 

Na momento cu Gobierno di Reino ta manda yama varios Minister 
di Gabinete Wever Croes pa bin duna cuenta te aya na Hulanda, e 


ta un señal cu ya caba Hulanda no ta kere den storianan di Prome 
Minister Evelyn Wever Croes y di Minister di Finansa Xiomara 
Ruiz Maduro. 

A haci un intento pa alivia e presion riba e maneho di Gobiemo 
di coalicion MEP-POR-RED dor di pasa un amienda cu 
ta practicamente elimina tur responsabilidad di CFT riba 
presupuesto di pais Amba, cu tabata contra palabracion haci cu 
Hulanda y cu a wordo oficialisa pa medio di un protocol na luna 
di november di 2018. Un protocol cu Gobiemo Hulandes a pone 
tanto Prome Minister como Minister di Finansa acorda cu nan 
firma pa medio di fax pa despues e mesun Gobiemo aki cambia e 
ley di LAFT, cu ta laga CFT por completo for di cualkier control 
di presupuesto di pais Aruba, y cu Gobierno solamente mester 
duna cuenta na Parlamento. 

Un Parlamento cu ta totalmente dependiente di tur loke Gobiemo 
ta dicidi y cu Hulanda ya no ta considera cu ta uno di confia 
mas, mirando cu entre otro ya caba tanto Prome Minister como 
Minister di Finansa na nomber di nan Gobieno a firma e protocol 
menciona. Ta bin acerca cu ta dificil pa un Parlamento cu for di 
prome dia ta insisti cu nan lo ta un institucion independiente di 
Gobierno, un transparente, pero cu no ta haciendo nada ora c’un 
ley cu e tres fraccionnan cu ta sostene Gobierno a aproba, cu t’e 
ley di LAFT, ainda ta den maleta di Prome Minister sin cu esaki 
por wordo oficialisa manera e proceso ta indica. 

Un desaroyo cu ta marca historia den Reino Hulandes, caminda 
Gobierno cu mester wordo controla pa Parlamento, ta manipula 
cu credibilidad di Parlamento di e forma aki, dor di no respeta e 
decision cu a wordo tuma. 

Masha dia caba e tres fraccionnan mester a manda yama Gobiemo 
pa un reunion pa exigi cu nan decision ta wordo respeta, pero 
claramente a keda demostra cu ta loke Gabinete Wever Croes 
dicidi, e tres fraccionnan aki tin cu ehecuta. 

Den tur pais di Reino Hulandes, ora c’un situacion di e indole 
aki sosode, tin cu papia di un crisis serio den gobemacion, 
caminda Parlamento tin cu asumi su responsabilidad di ta un 
institucion independiente for di Gobiemo, cu mester controla 
no solamente e maneho di Gobierno, pero evita cu Parlamento 
ta wordo rebaha di e forma cu esaki ta tumando lugar. Dilanti 
di un menasa continuo di un Konklijk Besluit y un Algemeen 
Maatregel van Bestumr di parti di Gobiemo di Reino, Prome 
Minister y e mesun Parlamentarionan cu e ta humiyando cu e ley 
di LAFT, ta presta nan mes pa un wega politico sin sentido, cu 
argumentonan manera mucha chikito y cu simplemente ta otro 
muestra di e incapacidad di e actual Gobierno pa hiba e pais aki 
riba un caminda di prosperidad. 

Dialuna, 26 augustus 2019 



John Chemaly di Mango: 


Ta pidi pa Gobierno 
reconsidera pa laga e 
BBO keda riba e recibo 


John Chemaly, Director di Mango den 
Caya Grandi, a comenta durante un rueda 
di prensa yama pa Comerciantenan Uni, 
cu den bista di comerciante, e cambio di 
inclusion di BBO, BAZV y BAVP den 
prijs, ta trece hopi dificultad. 

E complicacion pa implementa y esey ta 
pasobra e no ta considerando e diferente 
tipo di negoshi y areglonan cu ta existi. 
Pa negoshinan cu ta draai riba un areglo 
di franquicia, cual ta un areglo legal 
y defini y cu nan hurisdiccion no ta na 
Aruba, pero na paisnan di origen manera 
den caso di Chemaly, Spaña, e ta dificil e 
cambio. 

P’e franquicianan di Fast Food e areglo 
lo ta a; estilo esnan na Merca. 


Tambe pa marcanan na Merca y paisnan 
Europeo. E cambio ta hopi dificil, segun 
Chemaly. 

E cambio di BBO ta rekeri un cambio den 
e contract y si tin experiencia den traha 
cu companianan grandi, nada ta facil, 
specialmente ora ta trata di un contract 
legal. 

Si acaso cu haci tur esfuerso pa trece e 
cambionan, manera cu ley ta pidi, kico 
lo pasa si Gobierno trece ahustacion of 
cualkier otro cambio adicional atrobe. 

Si papia di marca, tur hende cu conoce 
marca, sa tambe cu tin cierto marca cu no 
por cambia of ta prohibi pa pone e prijs 
propio. 


E prijs di e producto a wordo determina 
den e contractnan legal. Pa cambia prijs 
lo ta imposibel. E negoshantenan no por 
carga e costo aki, Chemaly a enfatisa. 
Kisas Gobierno no ta compronde con e 
negociacionnan ta. Pero e comerciantenan 
ta mas cu dispuesto pa sinta y splica 
con e ta hinca den otro, p’asina trece 
clarificacion den e aspecto aki. 

E ta sumamente dificil awendia pa tin un 
negoshi di retail y sobrevivi na Aruba. E 
ta hopi dificil, segun Chemaly. 

P’e aspectonan ya menciona, ta pidi 
Gobierno pa reconsidera, pa laga e BBO 
keda riba e recibo y mantene e belasting 
aki transparente pa tur ciudadano wak ta 
kico nan ta pagando. 


Anky Nucette di Comerciantenan Uni: 

Gobierno no mesler pone presion ribn 
comercianlenan cu ta cumpli cu nan obligacionnan 

Mester coregi e fout cu for di 1 986 ta wordo tolera 


COMERCIANTENAN Uni ta un grupo di comerciante sin 
color politico cu a uni pa vocifera un preocupacion tocante e 
transparencia cu e ley nobo cu ta encera e maneho di BBO, 
BAZV y BAVP. Esaki lo afecta tur industria aki na Aruba, segun 
Anky Nucette di Wheels-to-Go Carrental, durante un rueda di 
prensa yama p’e grupo en cuestion. 

Comerciantenan Uni ta un grupo di comerciante di 
chikito, di un staf di dos pa tres persona, te cu e 
comerciantenan mas grandi di mas cu 100 persona 
den staf. Hunto cu e gremionan ta mas di 10 mil 
trahador. 

KICO TA UN COMERCIANTE 

Un comerciante ta pone su capital na riesgo, 
invirtiendo den un negoshi. Nan ta hipoteca 
nan cas pa cumpli cu un soño. Nan no 
conoce fin di siman. Semper ta pendiente 
di nan negoshi. 

Ta traha cuponan di trabao y asina ta ofrece 
otro personanan empleo pa un mihor futuro. 



Nan ta yuda cu causanan social. Nan ta confronta gastonan cu 
nan ta absorba como Cost of Doing Business. 

Nan ta paga debenan y nan ta paga belasting y asina ta contribui 
na nos economia. 

Tur comerciante hunto ta lomba di economia. Berdad no tur 
comerciante ta cumpli cu su responsabilidadnan di paga debe 
y belasting manera mester ta y asina ta pone economia na 
riesgo. Esaki ta for di aña 1986 a wordo tolera. 

Anky Nucette a sigui splica cu awor a y ega e momento pa 
Gobierno coregi esaki y no presiona e comerciantenan 
cu ta cumpli. Nan ta representa diferente industria den 
nos economia di Aruba. 

Tin restaurant, wholesales, touroperators, 
tiendanan di paña, carrentals, car dealers, 
supermercado, companianan di import & export, 
companianan di hardware, companianan di 
mantencion, perfumeria, joyeria, algun di 
nan ta franquicianan y hopi mas. 

Caso grandi di droga 
den container ta 
sigui na september 



DIABIERNA mainta Corte a trata e 
caso penal contra cinco (5) persona sos- 
pecha di tabata pertenece na un organ- 
isacion criminal cu tabata trafica den 
droga. Esaki tabata di dos biaha cu nan 
ta presenta den Corte y awo tin un fecha 
definitivo pa tratamento di e caso penal. 
E caso di diabierna tabata un Regie-Zit- 
ting, unda cu e abogadonan a haya chens 
di pidi pa mas informacion of testigo si 
nan ta haya esaki necesario. 

E acusadonan ta Kevin Richardson di 30 
aña; Alfredo Alberto Velazco Alvarez di 
37 aña; Rosalinda Mercado Ochoa Rasmi- 
jn di 57 aña; Hernando Rafael Mercado 
Ochoa di 53 aña y Camilo Escobar Vidal 
di 30 aña. 

Anteriormente e caso a wordo presenta 
den estilo Pro Forma, ya cu e proces- 
verbaal no tabata cla. E sospecho di ta 
pertenece na un organisacion criminal 
envolvi den traficacion di cocaina, pa Hu- 
landa, ta un caso basta grandi, cu instan- 
cianan internacional envolvi. 

E investigacion grandi a envolvi autori- 
dadnan di Aruba y Hulanda, segun Fiscal 
a splica, pa cual e investigacion a tuma 
hopi tempo. Den e investigacion, cu ta 
relaciona cu un caso na Hulanda, ta pa- 
pia di mandamento di pakinan di cocaina 
scondi den container. 

Mirando cu tur cos ta cla awor, a dicidi cu 
e tratamento profundo ta tuma luga dia 
20 di september pero cu un otro Hues. 


Kerki Orcmjestad ta 
distancia di difamacion 
contra Dominee 

CONSEHO di Kerki di Oranjestad (Kerkenraad Oranjestad) 
a tuma nota di un articulo tocante Ds. E. Stutterheim na unda 
e ta wordo ataca ariba un manera masha baho mes y na unda 
e articulo ta inclui e miembronan di e Kerkenraad di Oran- 
jestad. 

E Conseho di Kerki di Oranjestad pa medio di e comunicado 
aki ta distancia nan mes di e contenido di e articulo en cues- 
tion. Conseho di Kerki di Oranjestad kier enfatisa cu e comu- 
nicado aki cu nan ta den deliberacionnan positivo tocante Ds. 
Stutterheim cu e otro Consehonan di Kerki protestant di San 
Nicolas, Seroe Colorado y Piedra Plat. 

Conseho di Kerki di Oranjestad kier enfatisa cu hopi miembro 
di e Kerki protestant ta distancia nan mes di e articulo cu a 
wordo publica den medionan di comunicacion. 

Tambe nan ta bisa cu nan ta lamenta cu hamas e reportero 
of corant no a puntra e otro banda di medaya prome cu nan a 
publica e articulo den nan medio. Tampoco e otro miembro- 
nan di e otro consehonan di misa protestant a wordo aserca. 

AWEMainta 


Dialuna, 26 augustus 2019 


Di tres razzia sorpresa den K.I.A pa e siman aki 


DIABIERNA anochi automobilistanan 
ariba caminda principal por a tuma nota 
di varios autonan di polis bayendo direc- 
cion pariba. Mayoria tawata autonan 
perteneciendo na departamentonan di 
Husticia. 

Tawata den careda di 8’or cu informacion 
a drenta cu autonan di polis, C.E.A. etc 
etc tawata bayendo pura pariba. 

A resulta cu tawata parti di un plan of 
accion di razia den K.I.A . Tur e unidad- 
nan aki di polis y otro departamentonan 
a drenta den K.I.A den dos team segun 
nos a compronde. Tambe nan a haci uzo 
di e K9-Unit di tanto Polis como di Hus- 
ticia. Mientras cu e controlnan tabata tu- 
mando luga paden, por a scucha e preso- 
nan ta grita, indicando cu esaki sigur no 
a cay na nan agrado. 

E accion tawata dirigi ariba, cosnan of 
artefactonan prohibi. Na final a bin haya 
como 6 celular, artefactonan traha estilo 
arma blanco y tambe basta droga. Esnan 
cu nan a haya cu e cosnan prohibi lo bay 
haya un straf. 



Ministro encarga cu Salubridad ta anuncia cu entrante 27 augustus 2019 
durante 14 dia lo tin oportunidad pa un y tur tuma conocemento na 
Departamento di Legislacion y Asunto Huridico, Schotlandstraat 53, 
di un peticion cu a ser haci pa obtene un logementvergunning pa e 
parcela Ruby 17. E permiso aki ta concerni e.o. benta di bebida sterki 
por detal y cuminda pa wordo consumi den e parcela. Durante dicho 
periodo aki tur hende por expresa por escrito nan obhecion contra 
dunamento di e permisonan menciona, dirigi na e Ministro encarga cu 
Salubridad, via intermediacion di Director di Departamento di 
Legislacion y Asunto Huridico, Schotlandstraat 53. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


10 vrd 


Small 



Mayoria di e cosnan prohibi a 
wordo haya den e area di Huis 
van Bewaring Hala A. 
Mirando cu K.I.A ta den un 
spotlight bastante negativo 
ultimamente a tene ya varios 
Razzia den e instituto. Diabi- 
erna tawata e di tres razzia 
pa e siman aki so. 

AWEMainta por a compronde 
cu un celular simpel di carchi, 
pa un preso por haya acceso 
na uno ta costa entre 750 y 
1000 florin. Pero con esaki ta 
drenta no ta conoci. Y di me- 
sun manera, e prijs di droga 
den KIA ta altisimo compara 
cu e prijs di mercado. 

KIA ta pasando den un situa- 
cion cu nunca antes a conoce. 
E aña’ki ya caba tabatin cinco 
preso cu a huy, di cual un di 
nan a wordo gara pafo di KIA 
mes. Di e otro cuatronan, dos 
a keda deteni y esnan cu ai- 
nda ta fugitivo ta e rumannan 
Joander y Jorge Ramirez. 

E dosnan aki ta sintando un 
castigo pa atraco (cu violen- 
cia), delitonan pa cual nan 
a keda condena algun luna 
atras. 


E dosnan aki a logra huy dia 
15 di augustus ultimo, ponien- 
do cara di Minister di Husticia 
na berguensa, ora cu a bira 
conoci cu nan a simplemente 
saca un potchi WC, sali di nan 
cel, bula cura y disparce den 
scuridad. E guardianan di KIA 
a logra mira nan net prome cu 
nan a bula muraya, na e parti 
dilanti di e edificio. Manera e 
propio actual titular di husti- 
cia a yega di bisa den pasado, 
pa un of ta dos huida asina, na 
Corsou y Hulanda un Minis- 
ter a tuma su retiro. E1 a bisa 
esaki tempo cu Arthur Dow- 
ers tabata Minister di Husti- 
cia. Remarcablemente awo ta 
trata di cinco (5) preso a huy 
den un tempo relativamente 
cortico, y ainda e ta sinta riba 
e stoel di Minister, sin ningun 
aparente intencion di baha. 

Mientrastanto, e dos ruman- 
nan Ramirez, kendenan a 
haya ayudo di un mucha 
muhe, pareha di un di nan, 
y cu ta scondi hunto cu nan, 
lagando un baby atras cerca 
un wela, a hura cu nunca au- 
toridadnan lo haya nan. 

Prome Minister di Aruba ridiculisa 
cu su posicion riba Richard Arends 



UN articulo di opinion cu a keda publica riba 
e website di www.koninkrijksrelaties.nl na 
Hulanda a ridiculisa e posicion tuma door di 
Prome Minister di Aruba mr. Evelyn Wever 
Croes. 

E articulo ta cuminsa pa bisa: Un Prome Min- 
ister cu ta pusha pa retiro di un representante 
di pueblo escogi, ta — te unda cu por verifica 
esaki - ta algo cu no a yega di sosode den Reino 
Hulandes. Den un estado di democracia Par- 
lamentario cu ta funciona bon, e Parlamenta- 
rionan por core cu un Gobernante pero lo con- 
trario ta algo cu absolutamente no por. 

Pero e Prome Minister di Aruba ta bini cu e 
primicia dudoso aki ora cu el a pidi e Parla- 
mentario Richard Arends, di partido di oposi- 
cion, pa tuma su retiro. “Y esaki no a sosode 
scondi den un luga porta cera, sino durante un 
explosion emocional publico y conscientemente 
compaña pa comunicadonan di prensa y riba su 
postnan di Facebook.” 

E comentario ta sigui menciona di kico e Prome 
Mandatario di Aruba ta acusa Arends di dje, 
esta cu el a enrikese su mes cu un contracto lu- 
crativo, como co-director di MFA y cu un sala- 
rio di 20 mil florin pa luna. Y cu si e wordo kita, 
mester haya salario pa 5 aña. “E mandatario 
a bisa esaki ta zwaai cu copia di e contract,” 
e comentario ta menciona. “Loke e mandatar- 
io niun momento ta bisa ta cu e contracto ey 
nunca a drenta na vigor, pasobra Arends a bira 
Minister y despues a subi lista politico y a bira 
Parlamentario. 


Awo, e comentario ta bisa, si e deal a esaki e mandatario por cuestiona 
e suma grandi envolvi. Pero, di otro banda e ora e mester e colga publi- 
camente tambe tur su familiar, miembronan di partido y amistadnan 
cu e ultimo añanan a haya trabou cu salarionan di mas. Eynan e ta 
mustra debil. 

“E intento pa kibra e persona di Richard Arends, ta demostra cu den 
Reino aparentemente tin luga pa lider di un Gobierno, cu a demostra 
poco respet pa e principionan di un estado democratico Parlamentario. 
No cu esaki ta miho na Hulanda, pero eynan por lo menos e Prome 
Minister — cu apoyo di su miembronan di Partido - lo wordo manda cas 
inmediatamente. Na Aruba bo ta haya aplauso pa esaki.” 

E comentario ta finalisa puntra kico e mandatario kier logra cu tur 
esaki of kico tin tras di tur esaki. Mas cu e atakenan ta contra un di e 
poco talentonan politico di Aruba. Na Hulanda e ta wordo mira como 
un exponente di e generacion nobo di politico cu lo guia e isla na un 
maneho mas madura. Y cu e atakenan aki ta bini, cu un cantidad di 
propaganda politico, na momento cu tur cos ta mustra cu Hulanda ta 
bay interveni na Aruba. 



Invitacion 


Banco Central di Aruba (BCA) ta invita publico en general pa asisti 
na un sesion informativo relaciona cu e serie nobo di e biyetenan di 
florin 2019 cu lo tuma lugar riba e siguiente fechanan: 

• Biblioteca Nacional Aruba: Diamars, 27 augustus 2019 (5:00 PM - 
7:00 PM) 

• Biblioteca Nacional San Nicolas: Diahuebs, 29 augustus 2019 (5:00 
PM — 7:00 PM) 

Durante e sesion aki BCA lo duna splicacion detaya con pa reconoce 
nos biyetenan di florin nobo pa medio di e caracteristicanan di 
siguridad riba e biyetenan. Tambe lo distribui diferente material 
promocional y lo elabora riba e fechanan importante relata na e 
circulacion di nos biyetenan di florin nobo. 


J.E. Irausquin Boulevard 8 P.O. Box 18 Oranjestad Aruba Tel. nr.: (297) 5252-100 Fax nr.: (297) 5252-101 
informationcenter@cbaruba.org Website: www.cbaruba.org 

Pa 35 kilo di marihuana hoben 
Canades por haya 20 luna di prizon 



E basquetbolista Canades, di Universidad, 
Denzel Lynch Blair no a keda mucho contento 
cu e tin cu spera 3 siman ainda riba un deci- 
sion di parti di Corte den su caso. 

E regla di Corte ta cu den mayoria di caso no 
ta tuma un decision mesora. E standard ta cu 
den tres siman di tempo ta duna e sentencia, 
pa e Magistrado tin suficiente tempo pa anali- 
sa tur loke cu a wordo treci dilanti. Den caso- 
nan simpel y chikito, e decision ta cay mesora. 
Diabierna ultimo e acusado Denzel di 26 aña, 
a spera cu mesora lo duna sentencia, mas 
despues cu el a informa Hues cu dilanti mesa 
berde e ta bay conta nan e berdad, mirando cu 
na Polis el a duna dos version diferente di otro. 


afuba 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


“No my honour, I can not believe 
it,” el a bisa. Ora cu e kier a sigui 
insisti, su Abogado mr. Demis Illes 
a hala su decision, pa e trankilisa 
y cu e lo papia cun’e patras. 

E hecho aki ta algo cu a sosode na 
luna di februari ultimo el a yega cu 
tres maleta den cual tabatin paki- 
nan di marihuana. Door cu e ta- 
bata actua sospechoso y a nenga di 
pasa un maleta, cu e tabatin cun’e, 
den e scan pasobra esey no ta di 
dje. Su maleta lo ta color biña. 

Pero ora cu a bay na e belt di ekip- 
ahe, e no kier a contesta si e male- 
ta biña eyriba ta di dje. Na tur 
hunto tabatin tres maleta grandi, 
dos preto y un biña. Di repente 
el a bin bisa cu e dos maletanan 
grandi preto ta di conocinan di dje, 
pero di e maleta biña tampoco e ta 
admiti di ta di dje. 

Na final a resulta cu den tur tres 
maleta a haya pakinan di mari- 
huana comprimi. Tabata trata di 
69 paki cu tabatin un peso di un 
t iki mas cu 35 kilo. 

Dilanti Hues el a bisa cu awo e 
ta bay papia berdad y un maleta 
preto y un handbag so ta di dje. Pa 
e no pasa den scanner, el a bisa 
nan cu e no a haya su maleta color 
biña. Pero e berdad ta cu el a bi- 
aha cu un maleta preto grandi y 
un maleta di man. Y den tur dos 
a haya marihuana tambe. Y tamb 
el a bisa cu el a haya pago di 3 mil 
dollar. 

E tabatin un contacto estrecho cu 
doño di e marihuana, mirando e 
cantidad di mensahenan cu a haya 
riba su celular. Pero e no ta corda 
e mensahenan, segun e ta bisa. 


E ta nenga si cu e ta haci e trabou 
aki regularmente, pasobra e ta un 
studiante di universidad y e mes- 
ter a bay hunga basketbol profe- 
sional luna pasa, ora cu el a caba 
su estudio universitario. 

Aunke cu e ta bisa cu un maleta 
grandi preto so ta di dje, tur e 35 
kilo di marihuana ta empaketa di 
e mesun forma. Y tambe riba ima- 
gennan di camara di siguridad a 
mir’e na e maleta biña, haciendo 
comosifuera e kier kita e label. 
Fiscal tambe a menciona den su 
rekisitorio e asunto di e filma- 
cionnan cu tin di dje, di e camara 
di siguridad. A menciona e men- 
sahenan di su celular y su actua- 
cion sospechoso na yegada aki na 
Aruba. Teniendo cuenta cu tur 
esaki, a pidi un castigo di 20 luna 
incondicional. 

Abogado mr. Demis Illes, a bisa cu 
su cliente no ta responsabel pa e 
35 kilo di marihuana. Den e male- 
tanan cu su cliente a check-in, ta- 
batin rond di 10 kilo di marihuana 
y esaki e ta para responsabel pa 
nan. Ademas autoridadnan por a 
mira cu un di e maletanan tabata 
riba nomber di un tal Reed, ken- 
denan tabata riba e mesun vuelo 
cu su cliente. Pero niun momento 
nan a wordo interoga of deteni. Na 
tin prueba cu e otro maletanan ta 
di su cliente. Mester tene cuenta 
cu por tabatin mas mula abordo 
di e avion cu e acusado no tabata 
sa di nan. E exigencia di fiscal ta 
mucho halto pa e 10 kilonan cu su 
cliente ta responsabel pa nan, y 
mas bien e mester haya un castigo 
igual cu loke el a sinta caba, segun 
e Abogado. 

Dia 13 di september tin sentencia. 

Di dos Raportahe di Crisis Plan Social entrega na Gobierno y Parlamento di Aruba 

Minister Glenbert Croes na Hulanda 
dunando cuenta riba Crisis Plan Social 



UN declaracion ricibi for di oficina di Minister 
Glenbert Croes ta bisa cu e di dos raportahe di 
Criss Plan Social a keda entrega na Gobierno y 
Parlamento di Aruba. 

E informe ta bisa cu e raportahe aki ta segun e 
ley di e fondo presupuestario pa e programa so- 
cial financiero y asina tur instancia envolvi den 
SCP mester responsabilisa e fondonan cu ta ser 
inverti y e desaroyo di e diferente proyectonan. 
Sociaal Crisisplan ta conta cu participacion di 
diferente sector gubernamental incluyendo so- 
cial, husticia, salubridad y enseñansa. Alabes, 
tin participacion di fundacionnan cu ta traha 
pa atende cu e retonan social cu Aruba ta con- 
frontando den un forma preventivo, ayudo trem- 
pan y curativo di crisis agudo. 

Na opinion di e mandatario, e di dos raporta- 
he a indica un mehoracion compara cu e prome 
raportahe presenta na fin di januari e aña aki. 
Esaki pasobra 93% di e proyectonan ta canando 
di manera satisfactorio te cu juli. Tin 31 proyec- 
to cu ta den ehecucion manera por ehempel e 
training di e diferente sectornan pa loke ta e 
metodo di trabou social “Signs of Safey” y tambe 
e proyecto di Jongerenloket, unda Departamen- 
to di Asunto Social y partners ta ofrece cursonan 
y guia na mas di 20 mama soltera pa yuda nan 
subi mercado laboral y asina sali di e sistema 
social. Diferente fundacion social tambe ta for- 
ma parti di Sociaal Crisisplan y ta ehecutando 
proyectonan specifico. 


Meta di SCP ta pa limita e risi- 
conan cu por tin pa tur mucha y 
hoben na Aruba. Alabes kier maxi- 
malisa tur e factornan di protecci- 
on pa asina tur mucha y hoben por 
crece den un ambiente sigur y por 
desaroya nan mes positivamente 
mas tanto posibel. 

SCP tambe kier brinda tur mucha 
y hoben cu por a bay den un camin- 
da negativo, un di dos posibilidad 
pa hiba un bida sano y productivo. 
Tur mucha y hoben mester por sin- 
ti nan mes sigur na Aruba. 


Ta trahando na un child protec- 
tive system pa cu esaki. Adicional- 
mente, ta trahando pa elimina re- 
tonan social di mucha, hoben y nan 
famia. Di es manera aki ta traha 
na preveni casonan lamentabel 
den nos comunidad. 

Minister Glenbert Croes actual- 
mente ta na Hulanda atendiendo 
reunionnan cu varios ministeri- 
onan y departamentonan guberna- 
mental compartiendo diferente in- 
formacion referente e crisis social y 
con ta trahando pa atende y alivia 
e situacionnan aki. 





Accounting Officer 

(medewerker boekhouding) 


De Organisatie 

ELMAR streeft ernaar een technologisch vooruitstrevende, 
innovatieve, efficiénte, betrouwbare en klantgerichte leveran- 
cier van energie te zijn. In opdracht van ELMAR zijn wij op 
zoek naar enthousiaste kandidaten voor de bovengenoem.de 
functie. 


De functie 

In deze functie verricht u divese financieel-administratieve werkzaamheden, primair 
ten behoeve van de debiteuren- en crediteurenadministratie. Daarnaast verleent u 
ondersteuning bij diverse andere werkzaamheden op de afdeling. Voor u werk 
ordent en controleert u facturen en bereidt u ofwel de betaling, ofwel de invordering 
voor. U voert gegevens in en controleert output. Daarnaast stelt u periodiek (deel)- 
rapportages op. U verleent ondersteuning waar nodig aan zowel andere afdelingen 
of aan andere functies binnen de afdeling. 


Uw profiel 

► U hebt tenminste een MBO-opleiding zoals MBO-Bedrijfsadministrateur (niv. 4) 
dan wel een complete (afgeronde) PDB-opleiding 

► U hebt tenminste 1 jaar relevante werkervaring met de in de advertentie 
genoemde werkzaamheden 

► U beschikt over uitstekende communicatieve vaardigheden en goede uitdruk- 
kingsvaardigheid in Nederlands, Engels en Papiamento 

► U hebt kennis van/ervaring met gangbare geautomatiseerde boekhoudsys- 
temen 

► U hebt een uitstekend cijfermatig inzicht, en u bent accuraat en betrouwbaar 


►►►IriTop 

Professional Training I Testing 


Uw sollicitatie 

Spreekt het bovenstaande u aan? 
Graag uw sollicitatie zenden in de vorm 
van een motivatiebrief en CV 
vóór 30 augustus, 201 9 aan: 
Adviesbureau InTop/Linkels & Partners 
drs. Harald Linkels 
via e-mail: info@adviesbureauintop.net 


Linkels & Partners 

PSYCHOLOGISTS I TRAINERS I CONSULTANTS 


Een psychologisch assessment kan deel uitmaken van deze procedure 

Bus a ## bisti ,# un SUV na Malmokweg 




DIASABRA atardi pa mas o menos 4:45 varios unidad di rescate di 
Brandweer hunto cu polis y ambulance a sali direccion Fisherman’s 
Hut, pa un accidente frontal entre un Bus y un Toyota Rav4. 

E accidente aki a sosode un poco panort di Fisherman’s Hut, yegando 
Malmokweg 

Tawata trata di un accidente basta serio. Segun por a mira riba un 
video publica riba e portal di noticia 24ora.com, por a mira e Toyota 
RAV para banda di caminda, probablemente a sali for di banda di 
Fisherman’s Hut of a bay haci un U-Turn, pero el a tuma e chens di 
subi caminda pa bay direccion di Malmokweg atrobe. Net na e mo- 
mentonan ey tabatin un bus di Arubu, carga cu pasahero entrenan 
turista biniendo di nort. 

E chauffeur di Arubus no por a haci nada nada pa evita e accidente 
frontal y e impacto tabata fuertisimo cu e bus a dal den e banda di e 
chauffeur. E bus despues a desvia, subi un mata y djey keda para. 
Na yegada di Bomberonan mesora nan a cuminsa traha pa libera e 
dos ocupantenan di e Toyota, ambos a keda pega den e auto. 

Mientrastanto unidad di Ambulance cu a yegada tawata controla 
pasaheronan di e bus, por bisa tur tawata ok. Mas bien nan tawata 
poco spanta di loke a caba di pasa. 

Ambos vehiculo a keda completamente destrui parti dilanti. 

Despues di a libera e ocupantenan di e Toyota Rav Paramediconan 
a atende nan eybou prome cu a transporta nan pa hospital pa mas 
tratamento medico. 

Waverunner a dal den boto di bela 





DIADOMINGO den oranan di merdia po- 
lis y tambe dos ambulance a bay Nikky Beach, 
unda cu lo tin dos persona seriamente herida. 
Tawata mas o menos 12:30 diadomingo mer- 
dia cu Straatdienst y Maritiem Politie a bay cu 
urgencia Nikky Beach. Dos persona ariba un 
Waverunner lo a accidenta y ambos lo tawata 
herida. 

Esnan cu a mira loke a pasa mesora a sali 
yuda. Segun nos a compronde esnan ariba e 
Waverunner lo a dal cu velocidad halto contra 
un Zeilboot ancra pafo. 

Debi na esaki un di e personanan lo a fractura 
su pia y e otro a ricibi basta golpi na curpa. 

Na yegada di tanto polis y Paramediconan nan 
ta haya un di e personanan parti pariba di e 
beach y e otro tawata banda di pabou. 

Despues cu Paramediconan a stabilisa ambos 
a sali direccion Hospital cu nan. 

Doño di e Zeilboot a bay cu Maritiempolitie 
despues ariba Waverunner pa mira con grandi 
y serio e daño na su boto ta. 

Maritiempolitie segun nos a compronde lo ta 
esun encarga pa a tuma datos. 



Het Land Aruba is voornemens in het openbaar aan 
te besteden, hetdoor Aruba Tourism Authority tefinancieren 
project: “Installeren Voetgangersrailing L.G. Smith Boulevard, Deel 1". 
Volgens bestek DOW nr. 31 - 2018. 

Korte omschrijving van hetwerk: 

Het installeren van ca. 600 m' voetgangersrailing aan 
beide zijden van de LG Smith Boulevard, tussen de 
Welcome Plaza en Royal Plaza. 

Uitvoeringstermijn: 70 werkbare werkdagen na datum van opdrachtbrief, incl. 
bestellingstijd. 

Het bestek is vanaf 26 augustus 2019 verkrijgbaar bij D0W tegen betaling van 
Afl. 350,=. De betaling te voldoen bij de kassier van de DienstOpenbare Werken 
(D0W). De openbare bescheiden liggen ter inzage vanaf 26 augustus 2019 te 
D0W bij het Secretariaat van de Directie. 

Inlichtingen worden verstrekt op 30 augustus 2019 om 10.00 uur v.m. te D0W. 
De Nota van Inlichtingen wordt vastgesteld op 5 september 2019. 

De openbare aanbesteding vindt plaats op 18 september 2019 om 11.00 uur v.m. 
op het kantoorvan de directeur van de DienstOpenbare Werken. 

De inschrijver moet bij zijn inschrijving de volgende vereisten overleggen: 

1. Bewijs van inschrijving in het register van de Kamer van Koophandel van Aruba 
(nietouderdan 6 maanden). 

2. Bereidheidverklaring tot het instellen van een bankgarantie of borg. 

3. De staatvan eenheidsprijzen voor verrekening van meer- en minderwerken. 

4. Een lijstvan in te schakelen onderaannemers. 

5.0verige vereisten opgenomen in het bestek. 

Inschrijving dientte geschieden op het bij het bestek 
gevoegde en gewaarmerkte inschrijvingsformulier. 

Reunion parlamentario Tri-partit Corsou, Aruba y Sint Maarten 




DIABIERNA, 23 di augustus e Presi- 
dentenan di Parlamento di Aruba, Corsou 
y Sint Maarten y e presidentenan di e 
respectivo comisionnan di asuntonan di 
Reino y relacionnan exterior di e paisnan 
aki a bini hunto den cuadro di un presi- 
dio na Corsou. 

A delibera y intercambia riba temanan di 
cooperacion mutuo. E deliberacion a cana 
den un bon esfera y na final e huesped- 
nan a expresa nan gratitud pa e efectivi- 
dad di e reunion. 

Riba e combinacion di potret por mira e 
Presidentenan di Parlamento di Aruba, 
Corsou y Sint Maarten: mr. J.E. Thijsen, 
drs. W.W. Millerson y S.A. Wescot-Wil- 
liams. 

Presidentenan di e comisionnan di Asun- 
tonan di Reino y Relacionnan Exterior di 
Aruba, Corsou y Sint Maarten: R.G. Tjon, 
A.V. Pauletta y C.A.H. Peterson. 

E delegacion a keda asesora pa e Griffi- 
ernan di Parlamento di Aruba y Corsou y 
e Griffier suplente di Parlamento di Sint 
Maarten. 



Minister Glenbert Croes 
a reuni cu e Nationale 
Ombudsman di Hulanda 



MIRANDO cu Hulanda desde un principio a duna su apoyo 
tecnico y financiero na e crisisplan social di Aruba, Minister 
Glenbert Croes ta consider’e su responsabilidad pa por presen- 
ta un raportahe financiero y social na Instancianan importante 
di Hulanda, di e avancenan logra te cu awo. 

E crisisplan social cu ta den pleno implementacion, cu tin 31 
proyecto den ehecucion, ta carga cu e sosten di henter e sector 
social di Aruba. Tur instancia a cera cabes hunto pa por purba 
trece e alivio den e problemanan social cu ta grave na Aruba. 
Mientras tanto tin avancenan logra danki na e compromiso y 
dedicacion di tur envolvi. 

E mandatario a gradici e Defensor di Pueblo, esta e Nationale 
Ombudsman di Hulanda, pa a ricibi e delegacion di Aruba y 
tambe pa e oportunidad di por a presenta e desaroyo di e SCP. 

Open daily 10am to 4am • J.E. Irausquin Blvd #47 • 583.5000 • casinoalhambra.com 


CASINO AND SHOPS 'ff* 


(jji.t'w a 

JULY 1 TO AUGUST 31 


Win your share of $20/000 in points! 

20 WINNERS EACH DAY 
You can win up to $100 in Points! 

Swipe and play free once daily. Earn 100 Slot Points or 
8 Table Credits and play again - up to 5X each day 

See Pioyers' Cfoh for hjft rvles, Points con he converted to Free Sfot Ptay. 


Exitoso anochi di informacion di PHP na Cas di Partido 

Dia 1 di september tambe hobennan lo ta 
presente na Encuentro Voluntarionan 2019 


UN bes mas e sala grandi di CdP 
AVP a keda chikito pa tur esnan cu 
a acudi diabierna anochi na un en- 
cuentro informativo di Plataforma 
Hobennan Profesional PHP. Studi- 
antenan di Universidad di Aruba y 
di otro educacionnan professional a 
dicidi di traha hunto pa un causa 
comun: yuda nan isla progresa den 
forma positivo. 

E hobennan profesional a uni nan 
talento, habilidad, vision y recurso- 
nan pa yuda pueblo di Aruba unda 
cu por. E hobennan di PHP a tuma 
e tremendo iniciativa di lanta e 
Tienda di Ley cu tur siman ta duna 
conseho huridico sin costo na esnan 
cu acudi na Tienda di Ley na CdP. 

Nan ta haya sosten y guia tambe 
di abogadonan estableci cu experi- 
encia. PHP ta ampliando e grupo 
di Hobennan Profesional activo y 
ta recluta mas boluntario cu ta dis- 
puesto pa yuda nan den sigui cu 
nan trabou y amplia esaki riba otro 
terenonan tambe. 


Hobennan Wendert y Wendrick Ci- 
cilia a haci apertura di e anochi exi- 
toso di informacion di PHP. Jessica 
Burgos y Juan Manuel Kelly a pre- 
senta e vision di PHP, nan iniciati- 
va y proyectonan actual y pa futuro. 

Tur hoben di PHP a mustra un tal- 
ento prometedor pa futuro. Hopi 
reconocimento e hobenan a haya 
tambe di lider di AVP, Mike Eman. 
Hoben Presidente di Fundacion 
Mito Croes, mr. Franklin Hoevertsz 
Jr, a duna un splicacion di e proyec- 
tonan y principionan a base di cual 
Fundacion Mito Croes ta haci su 
estudionan. E cuatro principionan 
cristian ta: Responsabilidad com- 
parti, Husticia Publico, Solidaridad 
y ta un Bon Guardian (sostenibili- 
dad). 

Institutonan manera Digna Lacle- 
Herrera y Fundacion Mito Croes 
ta clave den prepara partido pa tin 
e miho plan y ekipo pa dirigi nos 
Pais. Riba e anochi di informacion 
di PHP e Presidente di Fundacion 


Digna Lacle Herrera (FDLH), do- 
cente di Derechonan Constitucional 
na Universidad di Aruba (UA), mr. 
dr. Rycond Santo do Nascimento, a 
duna informacion riba e cursonan 
cu FDLH ta inicia dia 5 di septem- 
ber riba derecho constitucional. Es- 
aki ta habri pa tur cu ta interesa 
den servicio publico y sa con nos 
sistema politico y di gobernacion ta 
hinca den otro. 

Lider di Partido mr. Mike Eman y 
miembro di Parlamento drs. Mervin 
Wyatt-Ras a anuncia un evento im- 
portante riba e anochi di informa- 
cion di PHP. Dia 1 di september 
benidero partido AVP ta organisa 
'Encuentro Voluntarionan 2019". 
Motivacion, Formacion y Compro- 
miso lo trece dirigentenan di bario, 
activistanan y voluntarionan di 
Partido di Pueblo Arubano AVP 
hunto cu un Causa Comun. Esaki 
ta bay ta den Renaissance Conven- 
tion Center for di 9or di mainta. 
Despues di e encuentro ta sigui un 
brindis pa celebra hacimento di aña 
di lider di partido mr. Mike Eman. 

Trabounan pa studia e subsuelo na Sero Colorado a inicia 

Pronto lo cuminsa cu preparacionnan 

di tereno pa construccion 


TRABOUNAN pa loke t’e ‘grondonderzoek’ p’e 
proyecto di hotel na Sero Colorado ta tumando lugar. 
Esaki ta rekisito y condicionnan cu Gobierno a pone 
caminda a bisa cu mester tene cuenta cu e tunnelnan 
di awa (mirando cu no tin ningun otro cueba natural 
n’e sitio y tampoco mina di fosfaat). 

Ta trata di tunnelnan di awa cu a wordo traha den 
e periodo di Lago. Mester enfatisa cu e tunnelnan lo 
wordo conserva y nan lo keda publico tambe. 

DOW lo percura den e prome fase aki, p’e especienan 
protegi cu tin n’e sitio wordo mas tanto recogi pa por 
plantanan bek den otro proyectonan di Gobierno. 

E compania a haya un aanlegvergunning cu ta pone 
cu na momento cu nan bay rosa e tereno pa haci esaki 
‘bouwklaar’, cu nan lo mester pidi un ontheffing for di 
Directie Natuur en Milieu (DNM) pa e.o. e Bushinan 
cu tin riba e tereno aki, cu ta den e lista di especienan 
protegi. 


Ta calcula cu e trabounan aki di preparacion pa con- 
struccion lo inicia den luna di september. Pa cual ta 




calcula cu construccion di e hotel mes, lo cuminsa oc- 
tober/november di e aña aki. 

Tur departamento di Gobierno envolvi manera, DIP, 
DOW, Kadaster y DNM ta den comunicacion continuo 
y hunto cu e desaroyadornan, lo mester percura pa 
cumpli cu e maneho cu tin y tambe e leynan cu tin pa 
loke ta proteccion di nos medio ambiente y leynan di 
proteccion di cierto especienan. 

Finalmente pa enfatisa, ta garantisa na comunidad 
cu e tunnelnan y balor natural n’e sitio ta wordo tuma 
den consideracion y den e proceso ta percura pa anda 
cu esakinan n’e mihor forma. P’esaki departamen- 
tonan menciona y Ministerio encarga cu Infrastruc- 
tura, Naturalesa y Medio Ambiente, ta den contacto 
estrecho. 

P’e motibo aki ta lamenta cu tin informacion eroneo 
cu ta circula riba media, riba e tema aki y e trabounan 
andando. 

Minister Dangui Oduber a anuncia cu 

Edificie nobo di Utilidad tin su propio solar panel, 
cu le percura pa coriente pa henter Aeropuerto 


MANERA publica diasabra ultimo, diabierna atardi 
Minister di Turismo sr. Dangui Oduber tabata pre- 
sente n’e spantenbier di e edificio nobo di Utilidad na 
Aeropuerto unda e mandatario a duna un discurso. 

E edificio di Utilidad aki ta forma parti di e proyecto di 
expansion Gateway 2030. Gateway 2030 ta un proyec- 
to cu tin un inversion general di 500 miyon florin y cu 
ta genera hopi trabou. 



Actualmente e edificio di Utilidad cu ta den uzo t’esun 
n’e terminal di Aeropuerto, pero esaki ya caba ta “out 
dated”. Ora e edificio di Utilidad nobo ta den funcion, e 
bieu lo wordo kita p’asina por sigi cu e parti di expan- 
sion di e terminal. 

E edificio nobo lo tin su mesun “solar panel” y lo per- 
cura p’e coriente (general y di emergencia), tambe e lo 
percura p’e awa (sprinkler, portabel y frieu). 

Acerca tambe lo bin un cas di guardia nobo cu lo rem- 
plasa e entrada principal existente di vehiculo pa bay 
n’e “airside”. Tur esaki ta elementonan sumamente 
importante pa realisacion di Gateway 2030 den su to- 
talidad. 

E fase di contruccion ta casi cla despues cu dialuna 
pasa e yega n’e parti mas halto cu t’e prome “cooling 
towers”. 

E actividad di construccion principal lo keda completa 
prome cu e aña 2020. E edificio di Utilidad nobo ta pla- 



nea pa ta operacional den e prome dos lunanan di aña 
2020, esaki despues di haci tur e test necesario, e start 
up y transicion di e utilidad bieu p’e nobo. 

E ta di sumamente importante p’e edificio di utilidad 
nobo keda cla y ta operacional. Teniendo na cuenta e 
importancia di Aeropuerto, pa Aruba y su turismo en 
general. 

A diseña y construi e edificio cu standardnan hopi 
halto pa absorba mal tempo manera horcan y tambe 
temblor. Banda di esaki e edificio ta hopi eficiente na 
energia, hopi confiabel y redundancia. 

Na final, Minister Dangui Oduber a manda palabra 
di danki na tur esnan envolvi den construccion di e 
proyecto aki, y alabes a recordanan pa semper tene 
nan seguridad personal y di otro na prome lugar. 

Parlamentario Alan Howell cu serie di preguntanan na diferente minister 

E ta desea di haya mas claridad y 
informacion riba proyectonan y desaroyonan 


PARLAMENTARIO Alan Howell durante reuion 
publico den Parlamento siman pasa unda cu minister- 
nan di Gabinete Wever Croes a presenta e situacion 
den e prome 6 lunanan di 2019 di cada ministerio, a 
haci un serie di pregunta na e mandatarionan. 

E1 a pidi informacion na Minister di Enseñansa riba 
e trailer di Traimerdia cu a kima na San Nicolas y a 
puntra si ya caba tin un solucion pe. 

Tambe el a haci pregunta na Minster Dangui Oduber 
riba e lotto nobo y tambe ki plannan e tin como Minis- 
ter di Deporte pa den corto plaso drecha e tereno unda 
e muchanan ta practica e deporte di BMX. E1 a pidi e 
mandatario pa por fabor drecha e cancha di basketball 
na Village mas pronto cu ta posibel. 

Preguntanan pa Minister di Infrastructura tabata re- 
laciona cu e construccion di e hotel na San Nicolas. 
E1 a puntra ki dia lo pone e prome piedra y a puntr’e 
kico esaki kiermen pa San Nicolas economicamente. 
A puntre tambe riba e proyecto di waste to energy di 
Serlimar, riba viviendanan na San Nicolas y con ta 
bay sigui cu e proceso di asfaltamento di careteranan 
rond di Aruba y especialmente na San Nicolas. 

Preguntanan pa Prome Minister tabata con ta bay- 
endo cu e renovacion di eficio di Bestuurkantoor na 
San Nicolas y basa riba peticionnan di personanan di 
pariba di brug a puntra riba e posibilidad di por haya 
servicio di paspoort y ID na San Nicolas mes. 



Howell a puntra Minister di Husticia kico ta e cambi- 
onan cu minister a haci pa preveni cu presonan lo por 
sigui scapa for di KIA. Tambe a puntra pa cifranan di 
con hopi e cantidad di ilegalnan cu ta subi tera a baha 
y con hopi e cantidad di atraconan a baha. 

Na Minister di Transporte el a puntra cuanto bus 
nobo mas falta pa yega, mirando cu siman pasa ya 
caba algun a yega Aruba. Tambe ki dia e busnan nobo 
lo ta riba caminda publico. Finalisando, Alan Howell 
a puntra e minister riba e status di e fast ferry y San 
Nicolas Port Authority. 

E siman aki e reunion publico lo continua y lo tin mas 
claridad riba e diferente preguntanan realisa. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com Jf www.facebook.com/awemainta 583-1400 583-1444 

Siña tecnicanan con pa pinta na Cosecha 
San Nicolas hunto cu Erika Moran 



PINTA ta relahante y den e siguiente lunanan por 
siña diferente tecnica cu Erika Moran. 

Den luna di september , october y november, Erika 
Moran ta bay duna les di pintamento na Cosecha San 
Nicolas riba diasabra (4 diasabra pa luna) di 10 am pa 
lpm. 

Aki por siña diferente tecnica manera con pa usa verf 
di azeta, acrylic, awa y tambe pinta cu carbon. 

Lo bay explora arte cu diferente expresion p.e. real- 
ismo y abstracto. Tambe den un manera interactivo 
lo siña con pa expresa idea atrabez di arte. Bo lo siña 
tambe con pa traha cu color y pinta paisahenan di nos 
dushi isla. 

Erika a studia “fine arts” na Colombia y e ta considera 
su mes un artista contemporaneo y pesey mes e ta 
gusta traha cu color. E ta wordo inspira dor di su emo- 
cionan cu e ta transalada den un explosion di color 
usando acyrlic of verf di azeta. 

Si wak bon tur gesto cu tin den su pinturanan ta papia 
di di emocionan y caracter di e ser humano, tambe e 
ta gusta pinta y traha den naturalesa. 

E ta encanta pinta un shoco cu ta simbolisa sabiduria 
pinta cu color nan fuerte. Tambe e ta gusta pinta 


turtuga cu ta mas pasivo, pero cu colornan yamativo. 
Tambe bo por encontra pintura di Erika di nos cultura 
di nos isla , nos flora, fauna, riba canvas, driftwood 
como tambe riba palo. 

Erika a participa den diferente exhibicionan manera 
Modern Art Museo na Bogota, Aruba Art Fair y Ca- 
ribbean Sea Jazz. Su delaster exhibicion tabata den e 
galeria di artisa y Cosecha ta exibi y bende su piesan- 
an den nan tiendanan durante aña. 

Erika ta un persona cu ta stima nos cultura y expre- 
sionnan artistico, cu e mesun expresion y energia e ta 
duna su les y bo por wak e den su pinturanan. 

E costo pa por participa ta inclui material y bebida. 
Inscripcion ta necesario y esaki ta tuma lugar na Co- 
secha San Nicolas of na Cosecha Oranjestad. 

Pa mas informacion por tuma contacto cu Cosecha 
San Nicolas na telefon 587-8708 of Cosecha Oranjes- 
tad na telefon 587-8709. Tambe por manda un email 
na cosechaworkshop@gfmail.com . Pa mas informacion 
pa cu Cosecha, por bishita e Facebook page di Cose- 
cha: www.facebook.com/Aruba-Cosecha. 

Awe 26 di augustus, 

OPPA a cumpli 31 aña di existencia 


NA aña 1988, dos aña despues di Status Aparte, un 
grupo di pensionado publico a realisa cu e pension- 
adonan publico tabatin e necesidad di tin un repre- 
sentacion fuerte den nos comunidad y a funda OPPA, 
Organisacion di Pensionado Publico Arubano. 

E organisacion a cuminsa cu mas of menos 59 miem- 
bro y actualmente OPPA tin mas cu 1600 miembro. 

Durante e aña cu a pasa e organisacion aki a traha 
duro pa haya un reconocemento como partner consul- 
tativo for di Gobierno y e otro instancianan cu ta com- 
prometi cu interes di su miembronan. 

OPPA tin laso cu otro organisacion di pensionado pafo 
di Aruba, manera UPAH, Union Pa Adelanto y Hus- 
ticia, di Corsou; BGNAA, Bond van Gepensioneerden 
van de voormalige Nederlandse Antillen en Aruba cu 
cede na Hulanda y BBGO, Bond voor Belangenbehar- 
tiging Gepensioneerden uit Overheidsdienst, di Sur- 
nam. 

OPPA ta representa un capital humano enorme cu tal- 
ento, sabiduria y yen di experiencia. Ex-trahadonan 
publico cu a traha duro y cu nan trabou a contribui 
grandemente na loke nos tin awe. 

E generacion di pensionado publico, ta ex-trahador cu 
a lucha pa algun causa digno y husto manera democ- 
racia y paz; pago igual pa trabou igual; igualdad p’e 
hendenan muher; eliminacion di racismo, etc.. 

Ta p’esey tur pensionado publico merece e respet y at- 


encion di Gobierno, nan famia y henter nos comuni- 
dad. 

E añanan a pasa y awor e lucha di e grupo di pensio- 
nado ta otro. Awor nan lucha ta contra e DISCRIMI- 
NACION CU TIN CONTRA NOS GRANDINAN, sim- 
plemente pa nan edad. 

Un sociedad cu ta considera e adultonan mayor un 
carga social, hende cu deterioro fisico y enfermedad, 
persona inutil y cu ta depende di otro, persona cu mal 
memoria y un analfabetismo digital. 

OPPA sigur no ta acepta e alegacionnan aki y ta urgi 
Gobierno pa institui e “Ouderenraad” lo antes posibel. 
Nos kier sa kico Gobierno ta bay haci cu nos! 

Te ainda nos tin bon memoria, nos ta dicidi pa nos mes 
y nos no ta permiti ningun instancia/Gobierno pusha 
nos den un skina! 

E rol di e pensionadonan den un comunidad ta di un 
balor incalculabel y nos sociedad cu ta uno educa, mes- 
ter probecha y duna un oportunidad real n’e grupo di 
persona cu hopi experiencia y conocemento. Mester of- 
rece nan un oportunidad real pa keda activo! 

Nos ta spera cu nos politiconan bira conciente y re- 
alisa cu no por sigui neglisha e grupo aki, pasobra e 
realidad ta, cu e bida cu e pensionadonan ta bibando 
tur dia ta comiendo nan poco poco, pero cu hap grandi! 

Directiva ta duna tur miembro un caluroso pabien 
riba e fecha aki. 



SINTONISA TUR MERDIA, 
|U RADIO GALACTICA 99.9 

PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Jerry a ricibi cocaina den 'jerrycan' 

"Nan tur tabata sa 
cu ta droga a bay 
busca na Aves 

KRALENDIJK — Tres hómber, Jerry, Chaldino y 
Andres, tabata dilanti Huez diahuebs pa responsa- 
bilisá importacion di un lote di droga, tanto cocaina 
como marihuana. Di e trio aki ta solamente Jerry M. 
a admiti cu el a bay e islanan Aves, situá 6 ora nabegá 
pariba di Bonaire, cu intencion pa busca e cocaina pa 
un tal Rodger cu e boto Yana, cu a bira tambe nómber 
oficial di e caso. Parti di e marihuana tabata p’e mes. 
“Nan tur tabata sa cu ta droga a bay busca na Aves”, 
Fiscal Martine Boheur a bisa despues den su rekisito- 
rio contra e tres acusadonan. E acusacion ta enserá cu 
dia 12 di febriiari e acusadonan a importá 10 kilo di 
cocaina y casi 1 kilo di marihuana. Autoridadnan lo- 
kal sinembargo a interceptá e droga y a detené esnan 
enbolbl. Jerry M. (38) y Chaldino M. (42) ta será ain- 
da na JICN. E otro acusado ta liber despues di a haña 
retiro for di detencion preventivo. Ta trata di Andres 
P., alias Wotty, di 51 aña di edad, kende apesar cu e 
ta liber a aparecé pa tratamento di e caso diahuebs 
mainta. 

COCAINA DEN ‘JERRYCAN’ 

Jerry a admitl cu el bay islanan Aves (Ven.), situá mas 
o ménos 6 ora nabegá pariba di Bonaire, pa busca e 
lote di cocaina pa un tal Rodger. Tambe tabatin mari- 
huana. E cocaina cu Jerry a bay busca na Aves, com- 
pañá pa Chaldino y Andres, pa ironia, tabata hincá 
den un ‘jerrycan’. Jerry a pidi Chaldino y Andres P. pa 
compañ’é den e biahe cu Yana, cu Jerry a fia serca un 
tal Manzana. 

Chaldino M., kende nan ta yama Cha Pelicula, ta 
un bon mecánico, un genio, manera e mes a bisa den 
Corte. P’esey tambe el a haña e bijnaam aki. E ta dre- 
cha motor manera ta den pelicula (?). Un hómber ma- 
camba a dun’é e bijnaam aki na Hulandes (Film-man) 
y a traducié na Papiamento. 

MOTOR 

Segun acusado Chaldino, ta hustamente su conoce- 


mento di motor a pone cu el a haña su mes na bordo di 
Yana den e biahe pa Aves. 

“Jerry no por a traha cu e motor aki. Ta trata di un 
motor di 12 volt cu un ‘startmotor’ di 24 volt. Ami sa 
con pa start e motor aki y mi a bay cu nan pa operá 
e motor, alabes siña Jerry con p’e mes por traha ku e 
motor aki den futuro.” 

E hómber Quintin M. a hiba nan Sorobon. Jerry ta- 
batin un debe serca Quintin y e marihuana cu el a 
tuma tabata parcialmente p’e mes p’e paga e debe na 
Quintin, 

Andres a bisa cu e no bay Aves pa busca droga. 

“Mi a bay Aves pa cue carcó y pisca. Nada mas. Ta 
piscadó mi ta.” 

Jerry den pasado a haña problema cu hustisia, pero e 
ultimo 10 aña e tabata trankil, te awor cu el a haña su 
mes den e caso aki. E ta lamentá loke a sosodé. 

E1 a splica dilanti Huez cu e ta sufri di sucu y presion. 

Y e caso aki ta haci su situacion di salud mihor. 

MAS BIAHA 

Tur cos ta mustra cu mas biaha acusado Jerry a bay 
Aves pa busca droga. P.e. na novémber aña pasá. E 
tabata usa e placa cu e ricibl como pago pa por a biba, 
como cu no ta tur ora e tabatin trabou. Debes encu- 
ando e sa bay pisca cu boto di otro hende. 

Fiskal Martine Boheur den su rekisitorio a cuminsá 
na splica con e investigacion a cuminsá y cu a conduci 
na intercepcion di e cocaina y marihuana n’e waf di 
piscadó na Sorobon, na unda e boto a mara na nan re- 
greso for di Aves. Jerry, Chaldino y Andres tabata na 
bordo y di mes Polis a detené nan. 

Jerry na cuminsamento a nenga cu e droga tabata di 
dje. Despues el a cuminsá admiti. Chaldino y Andres 
a nenga te na ultimo den Corte cu nan tabata sa di e 
droga confiscá, pero Fiscal ta convenci cu nan tabata 
sa debidamente cu ta droga nan a bay busca na Aves. 

Y no bay pisca, manera p.e. Andres a bisa. 

“E acusadonan a haci nan mes culpabel na importa- 
cion di droga. Ta un delito serio”, e Fiscal a bisa. 

E1 a cuminsá pa pidi destruccion di e aparato di GPS 
cu tabatin na bordo di Yana. Pa Jerry su demanda 
tabata 30 luna incondicional di prison, pa Andres 18 
luna y pa Chaldino 20 luna. 

Abogado Van Lieshout a pidi Corte 

## Honra Jerry pa 
su cooperacion den 
investigacion 

KRALENDIJK - Abogado mr. Marga van Lieshout 
a haci un apelacion na Corte diahuebs pa honra e hecho 
cu su cliente Jerry M. a cooperá cu e investigacion den 
e caso Yana, cu ta consistl di importacion di 20 kilo di 
cocaina y casi 1 kilo di marihuana for di islanan Aves. 
Jerry tabata capitan di e boto di piscadó Yana den e 
biahe pa Aves. E1 a fia e boto serca un tal Manzana. 

COOPERACION 

“Na promé instante Jerry enbérdad no a hunga carta 
habri cu Polis, pero despues el a duna tur cooperacion 
den e investigacion. Su situacion financiero no tabata 
bon y esaki a pone cu el a cay den tentacion pa bay 
busca e lote di cocaina y marihuana n’e islanan Aves. 
E tabatin debe pa cumpli cuné. Mi ta pidi Corte pa 
tene cuenta cu su situacion y tambe pa honra e hecho 
cu el a cooperá completamente despues cu e investiga- 
cion”, abogado Marga van Lieshout a trece dilanti. 

Segun van Lieshout, mester tene cuenta cu Jerry a 
cooperá cu e investigacion. Tambe cu e hecho cu nunca 
anterior e no a haña su mes den tipo di casonan asina. 
E1 a pidi pa duna solamente un castigo condicional di 
prison, cu supervision di Reclassering, pa duna su cli- 
ente oportunidad pa continuá su bida y cuida su famia. 

NO TABATA SA 

Pa loke ta trata Chaldino M., su otro kliente, abogado 
Marga van Lieshout a splica cu e no tabata sa di e 
buscamentu di droga na Aves. E1 a bay pa atendé cu 
motor di e boto Yana. 

Ningun momento e no a mira nan trece droga na bordo 
tampoco, sino solamente piscá y carcó. Ta te n’e mo- 
mento cu nan a yega Sorobon el a bin comprondé cu 
tabatin droga na bordo. 

“Tocante e hecho cu e tas den cua a haña marihuana 
lorá den un flanél cu tabata di Mercera tin duda. E 



motibo cu Polis a indicá cu ta su tas y T-shirt no tin 
masha base. P.e. e ponencia cu e flanél tabatin holor 
di curpa di Chaldino. Pakico no a haci tést di DNA?”, 
abogado van Lieshout a puntra. 

PISKA 

Colega abogado di Marga van Lieshout, defensor di 
Andres P., Edward Winkel a bisa cu masha tiki biaha 
nómber di su kliente Andres, alias Wotty, ta aparecé 
den expendientenan di e caso Yana. Ta obvio cu su 
cliente a bay Aves cu Jerry pa pisca y tambe pa su 
conocemento di laman. 

“Na Aves na vários ocasion el a baha for di e boto. E no 
a mira ningun momento cu a trece droga na bordo. Mi 
no ta kere cu Wotty tabata meti den e transporte aki 
di droga. Mi ta kere tambe cu nan a ten’é consiente- 
mente pafó di conocementu di e caso”, abogado Winkel 
a trece dilanti. 

MÁSKARA LO CAY 

Den su ultimo palabra acusado Jerry a bisa cu nan tur 
na bordo di Yana tabata sa cu ta droga a bay busca na 
Aves. 

“Wotty ta gaña. E tabata esun promé cu a acudl n’e 
cas na unda nos a reunl pa hinca e operacion den otro. 
Cualkiér dia Wotty su máscara ta cay. Ami ta bay e 
guera numa. 

Chaldino a insistl: “Ta trabou di mecánico mi a bay 
haci y haña mi den e problema aki.” 

Huez a haña tur tres acusado culpabel, pero den tur 
tres caso a reducl e demanda di Fiscal, dependiente 
nan grado di participacion den e caso Yano. E senten- 
cia pa Jerry a bira 30 luna di cua 3 luna condicional 
cu periodo di prueba di 3 aña y guia di Reclassering. 
Chaldino M. a haña 18 luna y Andres P. 16 luna. 

Guardacosta a descubri tres tas cu 
varios pakete di droga riba un boto 

Tres persona abordo a wordo deteni 

WILLEMSTAD - Diahuebs den oranan di merdia, 

Centro di Rescate y Coordinacion (RCC) a detecta un 
boto sospechoso den Caracasbaai. 

Mesora e Centro di Rescate a manda un team di Metal 
Shark pa haci un control riba e boto aki. Na yegada 
den Caracasbaai e team enberdad a bin topa cu e boto 
n’e waf di piscado. 

Mesora nan a cuminsa cu un investigacion riba e boto. 


E boto tabata procedente di Bonaire, y abordo nan a 
topa cu tres tas y den e tasnan aki tabatin diferente 
pakete y e paketenan aki lo tabata contene droga. 

E tres personanan abordo a keda deteni, e boto a wor- 



do tuma den beslag y nan a wordo hiba p’e steunpunt 
di Guardacosta. E tres personanan y e droga haya 
abordo a wordo entrega na Polis pa mas investigacion. 


Control di trafico 

WILLEMSTAD - 23 di augustus 2019, per- 
sonal di Team Mantencion Orden Publico, a 
tene un control di trafico general. E control 
aki a tuma luga entre 18.45’or y 19.30’or, riba 
Caya Tuna na Sta. Rosa. 

A controla un total di 35 vehiculo y un total di 
28 chauffeur a keda verbalisa pa e siguiente 
infraccionnan: 

Maneha un vehiculo sin: 

• cu e impuesto di vehiculo ta paga 

• faha di seguridad bisti 

• rijbeweis balido; 

• seguro balido; 

• plachi di number parti dilanti di e vehiculo. 

Maneha un vehiculo: 

• cu glas scur; 

• bou di influencia di alcohol; 

E controlnan aki ta continua. 


Detencion relaciona 
cu ladronicia 



WILLEMSTAD - 24 di augustus 2019, alrededor di 
04.37’or, di marduga Central di Polis a ricibi informacion 
di un caso di ladronicia cu ta tumando luga den e bario di 
Julian. 

Na yegada di polis nan a topa cu un homber cu a conta 
polis cu el a gara un homber sospechoso na momento cu e 
tabata hortando piesa for di su auto. 

Na e sitio a detene e homber, D.D.G.S., naci na Corsou di 
19 aña di edad, como sospechoso den e caso di ladronicia 
ariba menciona. 

A presenta e sospechoso dilanti di un Fiscal Auxiliar cu a 
ordena su encarselamento pendiente di mas investigacion. 

Regla di gobierno mes ta stroba pa combati crimen 

September aparato anti-drone na prizon ta den funcion 


WILLEMSTAD. Un pregunta: kico departamento di avi- 
acion tin di haber cu combatimento di droga den nos pais. 
Antes nada y awor tur cos pasobra tempo cu a traha regla 
pa buelo di avion riba nos isla, no tabata existi drone y den 
nan ignoransha magnanimo hamas nos parlamentarionan 
a pensa di revisa ley y bin cu proposicion pa pone regla pa 
drone bula riba nos isla. 

Ey banda criminalnan tabata mas intebgente cu nos par- 
lamentarionan y profecionalnan den e materia di regla di 
aviacion pasobra nan a mira e buracu y awor cu drone a 
bira pagabel y popular, nan a krea nan flota di drone pa 
baha ‘mercancia’ ilegal den prizon na Coraal Specht. 

Esey te conclucion cu por saca for di e declaracion cu minis- 
ter di Husticia Girigorie a duna diabierna den parlamento 
bahamento di drone den prizon caminda lamentablemente 
a bolbe keda demostra cu parlamentarionan ta interesa 
solamente pa haci pregunta y lansa critica pero no ta inte- 
resa den e contestanan. 

Esey mes a pone cu dado momento e minister mester a 
contesta un pakete di pregunta cu un parlamentario di 
coabcion a haci pero a baha bay sin scucha contesta dje 
minister poniendo cu e minister a sugeri cu e lo manda e 
contestanan por escrito pa e parlamentario. 

Tristu pero berdad pero esey tabata solamente un dje sin- 
toma dje degeneracion diciplinario y moral cu ta reyna 
actualmente den nos cuerpo parlamentario caminda bar- 
baridadnan cu ta varia for di ‘sla di traicion den snuit’ te 
manda otro cera ‘smoel’. 

Otro conclucion cu por saca for di e degeneracion verbal 
cu tabatin e siman aki paden y pafo di parlamento e si- 
man aki cu hasta tabatin forsegeo entre parlamentario di 
coabcion y di oposicion. 

E insidente y comentarionan a keda raporta ampbamente 
y a duna hasta demaciado exposicion ne comportacion di 
bagamundo aki pa sigui elabora riba dje. 

Pero retornando na tema dje relato aki, e minister di Hus- 
ticia a elabora ampbamente riba e problemanan cu geren- 
cia di prizon tabatin y tin te ainda cu malhechornan cu ta 
pasa cos ilegal di contrabanda pa presonan via drone. 
Porfin a dicidi cu Ministerio Pubbco y Cuerpo Policial ta 
sinta hunto y busca solucion pe problema di drone y bin cu 
un strategia anti-drone. 

Nan a elabora un proyecto, nan a busca e consehonan co- 
respondiente y despues a scohe un compania y a firma con- 
trat pa instala e aparato anti-drone den proximo siman- 
nan den prizon cu e meta cu otro luna e ta den funcion. 

E aparato lo zorg pa stroba drone bula riba prizon. 

E espasio aereo riba prizon for di 2014 a bira No-Fly Zone 
y por combati e aparatonan legalmente pero e ainda e min- 


ister no a spbca cu ta awor numa, 5 aña despues, ta bay 
haci uso di e ley aki. 

Tanten mester a bringa e problema cu e structura anticua 
cu prizon tin cu por ehempel camara caminda ta sigui e 
drone den combinacion cu esfuerso y trabou dje personal 
di prizon pa señala e drone. 

E por parse un sistema di couchi boulo pero asina mes reg- 
ularmente ta captura cantidad di drone. 

Minister Girigorie den un splicacion amplio e siman aki 
den parlamento a spbca cu for di januari ultimo tabatin 75 
señalamento di drone riba area di prizon y na 17 ocacion 
nan a intercepta paki cu a baha cu drone. 

Pa combati e contrabanda di ophetonan ilegal den prizon 
regularmente ta bstra selnan sigur despues cu e personal 
a mira drone ta bula riba prizon. 

TEAM DI CRICIS DI PRIZON 

Minister Girigorie a spbca cu for di 15 di mei bin ariba 
nan a detecta 36 drone riba prizon pero no ta tur ta laga 
cos cay. 

Experensha ta mustra cu dje total di buelonan di drone 
riba prizon entre 75% pa 80% dje pakinan a keda confisca. 
Logico cu e presonan cu ta pendiente di nan mercancia 
no ta masha contento cu e exito cu personal di prizon tin 
pa confisca nan mercancia y esey ta pone tencion a krese 
entre e cbentenan di prizon pasobra tin menos cos prohibi 
ta circula. 

Den e dianan cu a pasa gerencia di prizon a tene tres dia 
di visitatie caminda a listra selnan y a confisca droga y 
telefon y e minister mes a bay prizon pa tuma nota con 
den un ratu di ora e personal a confisca mas cu 40 opheto 
ilegal entre nan 10 telefon. 

Y esey cu nan tabata meymey dje visitatie, y tabata falta e 
otro mitar dje buskeda. 

Un adelanto cu tin y ta un bon instrumento pa combati ile- 
galidad ta cu awor tin un Team di Cricis den combinacion 
cu miembronan di Marina Real y un Team speciabsa di 
pobs cu tambe ta yuda tene control den cel. 

Loke tambe gerencia di prizon tin cu tene cuenta cune ta 
cu gruponan criminal a organisa e entreganan aki locual 
tin su efectividad y e minister a menciona cu tin menasa di 
represaya di parti di presonan ora cu confisca lote. 

Eynan e papel di e minister ta drenta den accion pa ga- 
rantisa siguridad dje personal carselero y anuncia cu ta 
atende cu nan siguridad y ki paso un trahado di gobierno 
mester tuma si tin menasa contra dje. 

E medida di proteccion por por varia for di saca e emplea- 
do for di su cas, instala camara, laga patruyanan core cu 
mas frecuencia dilanti di su cas y mester aplica e trayecto 
aki pa tur trahado di gobierno cu tin un trabou di risico. 
Pero tambe mester reconoce cu lamentablemente caso di 
menasa contra pubbco tambe ta aumentando. 

Pagando boet di mil florin 

Rochel Janzen a haya 
motorcyde di su primo bek 


WILLEMSTAD. Na un entiero dia 28 di december 
2018 na santana na di Santa Maria e cuidadano Ro- 
chel Janzen di 27 aña di edad a pone fever y a stroba 
e seremonia di entiero cu tabata tumando luga na e 
sitio. 

Polisnan a firma loke a pasa y por a mira Rochel Jan- 
zen claramente den accion haciendo su hazañanan na 
e sitio, esta riba Winston Churchillweg. Pa tal motibo 
polisnan a rondona e motosikleta y a dicidi di kita e 
bromer Yamaha for di dje, ounke esaki ta pertenese 
na su primo. 

Den sala di corte djarason ultimo Rochel Janzen a reco- 
nose su fayo y fiscal a dicidi cu en prinsipio ta cambia 
e castigo den un boet di 1000 florin cu Rochel Janzen 
mester paga na autoridadnan y mas aleu a palabra 
tambe cu fiscal mr. Ivo Out lo drenta den contacto cu 
señor Larmonie encarga cu vehiculonan confisca pa 
entrega e bromer bek na su doño, esta na e primo di 
Janzen. 

Pero e primo mester percura pa e vehiculo aki ta sig- 
ura. Janzen no tin rijbeweis pa motorcycle, ademas e 
aparato cu e tabata core fever cune no tabata sigura. 
Como tal ela ricibi un boet di 1000 florin mas un peri- 
odo di prueba di 3 aña. 

Anteriormente e motorsiclista Plantijn tambe tabata 


den sala di Corte relaciona cu e mesun asunto aki, 
anto den e caso aki tambe a cay sentencia, pero awor a 
dicidi cu lo no por confisca e bromer pasobra esaki en 
realidad ta pertenese na otro persona. 

E cuidadano Plantijn tambe a haya su bromer bek pa 
un ekibocacion y hasta ta asina cu a bende entre tanto. 
Hues señora mr. Edelenbos a resumi e cantidad di in- 
fraccionnan cu Rochel Janzen a comete na e ocacion 
ariba menciona, anto eseynan ta cu e bromer no ta- 
bata di cur, e tabata maneha sin rijbeweis, e vehiculo 
no tabata sigura y e belasting tampoco no tabata paga, 
anto tur esaki a monta un suma di 625 florin cu Rochel 
Janzen mester paga como boet. 



Caso di Errol Jantje lo keda 

WILLEMSTAD. E cuidadano Errol Jantje kende 
tin 28 aña di edad y ta biba na Hulanda, pero siendo 
na Corsou, el a hañ’e den un accidente cu tabatin un 
final fatal den trafico, esta cu un persona di fam Offer- 
man a perde su bida. 

Señora Offerman, kende ta mama di e persona cu a 
perde su bida, tabata den sala di corte pa atende e 
asunto di daño y perwisio. Tambe chauffeur di un otro 
vehiculo cu a haya daño, di fam Francisca, kende ta 


trata 16 di october binidero 

biba na Costa Rica ta envolvi den e accidente aki. 

E accidente ariba menciona a tuma luga dia 7 di aprel 
2018 riba Winston Churchillweg, caminda Errol Jantje 
manehando su vehiculo a resulta cu su vehiculo na e 
otro banda di caya. Errol Jantje ainda no tin un abo- 
gado na su disposicion, pero ta haciendo e tramitenan 
necesario atraves di Ban Bario Bek. Enfin finalmente 
hues a conclui cu tratamento di e caso lo ta dia 16 di 
october binidero. 

Bisiñanan a yama polis pa hardinero 
Alvarez cu tabata kima sushi 



WILLEMSTAD. E hardinero Alvarez di 61 aña di 
edad, kende tabata haciendo un trabou riba un tereno 
na Ronde Clip direpente a hañ’e cu polis riba dje. Ta- 
bata dia 14 di mei cu Alvarez tabata kimando sushi 
riba un tereno bastante grandi. 

Ta trata aki di un tereno destina pa agricultura y cri- 
amento di bestia. Bisiñanan a haya ta nesesario pa 
yama polis y reclama cu huma ta stroba nan. Tanto 


señor Alvarez como doño di e tereno a presenta den 
sala di corte pa atende e asunto aki. 

Polis cu a presenta na e sitio a scirbi un prosesver- 
bal y a duna Alvarez un boet. Ta un asunto cu apar- 
entemente ta andando pa algun tempo caba y hasta ta 
asina cu algun informacion a keda publica den corant. 
Doño di e tereno cu a compaña señor Alvarez pa bini 
den sala di corte a hisa e corant den laira pa laga hues 
y fiscal mira. Ta casonan caminda cuidadanonan y 
sigur bisiñanan mester por combersa cu otro y sali afo 
fiscal a argumenta. 

Doño di e tereno a mustra cu kimamento di sushi ta 
nesesario t’esey ta e solucion pa garantisa limpiesa di 
e tereno cu e ta uza pa agrucultura. Final di cuenta 
a resulta den un boet di 275 florin condicional cu un 
periodo di prueba di 2 aña. Hues señora mr. Edelen- 
bos a expresa e deseo pa yega na un solucion cu no ta 
conduci cu e problema di molester ta continua. 


Ademas di paga daño y perwisio 

Choller cu a bringa cu Yves Cooper a haya 36 luna di castigo di prizon 


WILLEMSTAD. Diabierna corte a dicta sentencia 
den e caso caminda e homber Otmar Giovanni Mer- 
celina di 55 aña di a bringa dia 26 di mei ultimo cu e 
cuidadano Yves Cooper. 

Tabata net ora cu Yves Cooper a yega cas haya e 
homber aki kende ta un adicto, den boca di pueblo un 
‘choler’ molestioso ta hortando Yves Cooper su perti- 
nencianan. 

Esaki pa ta exacto Yves Cooper su tas cu contenido cu 
el a caba di haci algun compra, conteniendo ademas 
laptop, paña y printer. Cla pa bandona e sitio Otmar 
tabata, pero Yves a yega na tempo y hañ’e cu e cosnan 
horta. 

Otmar Giovanni Mercelina tabatin su bayskel cla para 
cu Yves Cooper su pertinencianan na dje. Aki a surgi 
un bringamento entre e dos personanan y Yves Cooper 
a keda herida na cara y na otro partinan di curpa, pero 
el a logra tene e malechor di manera cu polisnan por 


a bin arest’e. 

No solamente ta trata aki di ladronicia, sino tambe 
di agrecion, comportacion violento, respectivamente 
maltrato di señor Cooper. Otmar Giovanni Mercelina 
ta insisti cu e no a horta nada. Fiscal señora mr. Hato 
Willems a demanda un castigo di prizon di 36 luna, 
kitando e periodo cu e acusado a pasa den aresto pre- 
ventivo. 

Diabierna corte a dicta sentencia y a condena e acusa- 
do Otmar Mercelina conforme peticion di fiscal, esta 
na 36 luna di prizon, mas un suma di daño y perwisio 
di Nafl. 6393,73 di cua 6000 florin ta daño inmaterial. 
Bandonando sala di corte e acusado Otmar Giovanni 
Mercelina a bisa na bos halto mirando den direccion di 
Yves Cooper, kende tabata sinta den tribuna: “Si corte 
sentencia mi na castigo di prizon, anto Yves Cooper ta 
aden”. 

“Lagrima y flornan por seca su recuerdonan y tur loke ela hasi y 
significa pa nos lo keda graba pa semper den nos mente y curason. 
Cerca Dios mi alma ta na paz, ta di dj’E mi salbacion ta bini” 

Salmo 62:1 

Cu inmenso dolor na nos curazon, pero conforme cu boluntad di Dios, 
nos ta anuncia fayecimento di nos ser stima: 


Dr. Juan A. De Cuba 

Miho conoci como 'Juni’ 

29-04-1958 122-08-2019 

Na nomber di: 

Esposa: Rita de Cuba- Gonçalves de Freitas 

3 ( 111 

Yiunan: Juritza de Cuba 
Kevin Colin 
Julia de Cuba 
Jaicelyn de Cuba 
Juryenne Ras 
Maria-Elaine de Cuba 

Mayornan: t Juan (’Wani’) de Cuba y Aura de Cuba 
Suegronan: fJulio Gonçalves de Freitas y 
tEulalia Gonçalves de Freitas dos Reis 

Nieto: lan Pardo 

Rumannan: Ambrosio (Booshi) y Chindy Wever 
Jane y Chris Lanooij 
t Renald y Olivia de Cuba 
Suzette y Natalio Maria 


Sobrinonan: Myron, Michael y Lucelina Wever, Jamy y Jeremy Lanooij 
Vanessa, Cristina y Alexa de Cuba, Annalisa Maria y Michel Rasmijn 

Omo y Tantanan: Edna y tJan Meelis, Walter y Ella Arendsz 
Erica Arendsz, tDiana y Remigio Wever, Edwina y John Fellerhoff 
Edwin y tRita Arendsz, Eric y Ludwina Arendsz, Imelda y Jorge Medina 
Franklin y Ineke Arendsz 

Primo y primanan: Marcel y Maristella Meelis, Gisele y Remsy 
Acosta, Rouel y Marlis Meelis, Randolph y Jourainne Arendsz 
Gina Y Raymond Habibe, Aldrich y llse Arendsz, Franklin Lin 
Michael y Mariska Lin, Alwyn y Jacqueline Lin, Ricky y Sharon Lin 
Remi Wever y Sherel van Cleef, Raymond y Marelva Wever 
John Jr. Fellerhoff y Mirella Wognum, Irwin y Shelly Arendsz 
Egbert Arendsz, Ylonca y Jean-pierre Zimmerman 
Edrick Arendsz y Stephanie Angela, Derrick Arendsz 
Anthony Medina, Gino Arendsz, Alissa Arendsz 

Swa y cuñanan: tJuan y Yolanda Gonçalves de Freitas y yiunan 

Benigna y tJose da Silva Menezes y yiunan 

Maria Da Luz y Jose Nuñes Pascoal y yiunan 

Fatima y t Eduardo Cabral de Andrade y yiunan 

Gilberta y Manuel Rodrigues y yiunan 

Julio y Angie dos Reis Gonçalves y yiunan 

Olivia Gonçalves de Freitas y yiunan 

Tomasia Gonçalves de Freitas y yiunan 

Lourdes y Michel Berkley y yiunan 

Ihanan: Angelo Anthony, Kyle Arendsz, Inger Croes, Remy Wever, 
Danny Cabral de Andrade, Armando Diaz, Eugene Gunther, Angeline y 
Aysheline Nuñes Pascoal. 

Manera ruman: Grace, Maikel, tDennis y Stella Wouters. 

Demas famianan: Arendsz, de Cuba, Bisslick, Koolman, Lanooij, 
Galindo Félix, Maria, Meelis, Lin, Wever, Fellerhoff, Medina, Gonçalves 
de Freitas, dos Reis Gonçalves, da Silva Menezes, Nuñes Pascoal, 
Cabral de Andrade, Rodrigues, Berkley, Rustveld. 

Bon amigonan: Monti Duim, Juan Kocky Gilbert Boekhoudt y 
Humphrey Fradl, 

Asistentenan personal cu a yude incansablemente te na 
ultimo: Maigualida y Mariela Roman. 

Oportunidad pa condolencia lo ta diaranson 28 augustus 2019 for di 
6’or pa 9’or di anochi na Royal Funeral. 

Ta invita pa asisti na acto di entiero cu lo tuma lugar diahuebs 29 
augustus 2019 for di 2’or pa 4’or di atardi den misa Sagrado Curason 
na Savaneta despues lo Sali pa santana Central Sabana Basora, 

Un donashon pa Wilhelmina Kanker Fonds lo ta altamente aprecia, 

Nos ta pidi nos disculpa si den nos tristeza nos por a lubida un of otro 
famia, nos ta lamenta cu nos no por ricibi bishita di condolencia na 
cas. 


Aujora 



Carmen Maria 
Catharina Hypolite 

22-maart-1937 - 21 -augustus-2019 


Na nomber di su: 

Mayornan: 

tCarmenlita Mateo Hypolite, tNorbert Hypolite 
Yui : 

Adelia Bleeker-da Silva Alves casa cu Wim Bleeker 
Nieto y Nieta: 

Marcel Bleeker y Anne Faber 
Nicole Bleeker 


Rumannan: 

Eugenia Hypolite 
Anna Rodriguez-Hypolite y famia 
Magriet Valentij n - Hy pol ite y famia 
tMauricio Mateo 
tJose Lozano y famia 
tSalbador Lozano y famia 
tRodelfina Rack-Hypolite y famia 
tEmilia Porras-Hypolite y famia 

Sobrinoy sobrinanan: 

Jennifer Imambaks-Rack y famia 
Deborah Ceasar-Rack y famia 
Gregory Racky famia 
Urnice v/d Brink-Rack y famia 
Majorie Sabayo-Rack y famia 
Audrey Rack y famia 
Deanne Evertsz-Rodriguez y famia 
George Rodriguez y famia 
Sharon Kock-Rodriguez y famia 
Eugenie Rodriguez y famia 
Ramon Valentijn y famia 
Alehandro Valentijn y famia 
Valerie Valentijn y famia 
Eugene Valentijn y famia 
Nayibe Muurling Porras y famia 
Maria Eugenia Porras y famia 

Primo y primanan, comer y compernan, ihanan 

Amigo, amiganan y bisiñanan: 

Jachinta Tromp, Ramona Kock, Famia Ruiz, Famia 
Tromp, Medarda Quant, Berta Fingal-Tromp, Albertina 
Rodriguez, Digna Laclé, amigo y amiganan di Kibraha- 
cha 

Demas famia: 

Mateo, Maduro, Laclé, Herrera, Petit, Kelkboom, 
Jacobs, Koolman, Chirinos, Flores, Bermudez, Brete, 
Croes, Alves, Willems, Cabral, Werleman, Olivier, 

Ta invita pa acto di entiero cu lo tuma lugar diamars 27 
di augustus ’19 na misa Birgen di Fatima na Dakota di 
9’or pa 11 ’or di mainta, despues saliendo pa Santana 
catolico na Playa, 



Aujora 

Salmo 23: 4-5 

4, Maske mi pasa den e klof di mas skur, mi n’ fin 
miedo di nada 

Abo t’ey ku bo garoti i baston, ta nan ta mi amparo. 

5, Bo ta drecha un mesa pa mi den bisti di mi enemigu; 
Bo ta hunta mi kabes ku perfume, 

A fayece 

Cu dolor na nos curazon, nos ta anuncia fayecimento 
cristianamente na edad di 35 aña di nos yui, mama, 
ruman, sobrina y tanta stima: 


Danica Hanna 
Richardson 

1 februari 1984 
17 augustus 2019 

Na nomber di su: 

Yiunan: Judanny Leito 
Danixson Richardson 


Mama: Francisca (Tica) Richardson-Maduro 
Tata: Dan Richardson 

Rumannan: Solomon Richardson y famia 
Rachel Richardson y famia 
Meshach Richardson y famia 
Javan Richardson y famia 
E’noch Richardson 

Tata di su yiunan: Juni Leito 

Tantanan: Martha Irausquin 

Dora Irausquin y esposo George y famia 

Jolanda Kock y esposo Otilio y famia 

Priscilla Richardson 

Sheila Richardson y famia 

Penelou Richardson y famia 

Lilly Richardson 

Paige Richardson y famia 

Floralu Richardson 

Patricia Richardson y famia 

Omonan: tFederico Maduro y famia 
tJuan Maduro 
tGregorio Maduro 
Dominico Maduro 
tlnocencio Maduro 
tClaudio Maduro y famia 
tMartin Maduro 
Paul (Bom) Richardson 
tGarfield Richardson 
James Richardson y famia 
Teodulio (Ted) Richardson y famia 
Patricio Richardson 

Sobrino(a)nan: Solange, Ashanti, Soly-Ann, Jerome, 
Jixion, Micho, Mason, Jadrion, Eben-Dan, Sander 

Madrinanan: Silvia Maduro y Rubenita Joung 
Padrino: Jose Irausquin 

Primo y primanan, Amigo y amiganan cu ta hopi pa 
menshona, Bisiñanan cu a bira famia, conocirnan y 
demas famia, 

Ta invita pa acto di entiero cu lo tuma lugar ariba 
diamars 27 di augustus 2019 na misa St, Anna na 
Noord di 2’or pa 4’or di atardi, despues saliendo pa 
Santana catolico na Noord 

Aruba Bank ta 
hiba un cliente 
Tuscany - Italy 


S5>» 







“Serca Dios so mi alma ta na pas, 
ta di djE mi salbacion ta bin”. 

Salmo: 62:1 

A bay sosega den brasa di Señor nos tata, 
welo, ruman, omo 



Ludovico 
Bertrando Bregita 

Mihorconoci como: “Luis Bregita” 

*10-10-1936 - 119-08-2019 

Na nomberdi su: 

Yiunan: 

Mara Deschamp y famia 
Boy Zievinger y famia 
Rafael Bregita y famia 
Francisco Bregita y famia 
Steven Bregita y famia 
Roberto Bregita 

Rumannan: 

tCarmen Pardo y famia 

|Jani Bregita y famia 

tMina Dijk y famia 

tJuan Bregita y famia 

Nelly, Ray Richardson-Bregita y famia 

Amiga stima: 

Llta Goblijn 

Sobrino y sobrinanan na Aruba y Hulanda, primo y 
primanan na Aruba y Curacao, amigo y amiganan, 
ihanan, cuña y demas conocirnan 

Famia: 

Bregita, Farro, Paesch, Dijk, Allaries, Richardson, Mac 
Jannet, Pardo, Quandus, Tromp, Henriquez, Chris- 
tiaans, na Corsow famia Bregita, Eustacia, Suisse, 
Jacobus 

Mi disculpa si mi por a lubida algun famia. 

Acto di despedida ta tuma lugar dialuna 26 di augustus 
2019 na misa Santa Anna na Noord di 9 pa 11 di 
mainta, sigi pa acto di cremacion cu lo tuma lugar den 
seno familiar. 


DURANTE lunanan di vakan- 
tie Aruba Bank tabata tin su 
campaña di ‘Win a trip to Tusca- 
ny for two’ pa su clientenan aflu- 
ente y e ganador di e “Priceless 
Experience” aki ta conoci. 
Clientenan di Aruba Bank cu 
tin e tarheta Aruba Bank Black 
Mastercard Debit cu Maestro 
a participa pa gana un trip pa 
Tuscany ora cu nan haci uzo di 
nan tarheta. 

E tarheta nobo cu awor tin e op- 
cion pa haci pago online y tambe 
ta wordo acepta mundialmente 
na unda cu tin e logo di Master- 
card, Maestro of Cirrus. E tar- 
heta aki a bira e tarheta ideal 



pa compaña e cliente di Aruba 
Bank durante cualkier biahe. 
Annemarie Jansen cu a bira e 
ganador di e campaña y awor 
e ta bay Tuscany, un region na 
Italia cu ta conoci pa su arte y 
arkitectura estilo Renaissance. 
E ganadora y su invitado lo bai 
disfruta di un Experiencia Supe- 
rior den e centro di Italia. 


Ralf a puñala D jaoen y awor a 
haya 4 aña y mei di prizon 


WILLEMSTAD. 23 di augustus ta- 
batin tratamento di e caso di e cui- 
dadano Eusten Chanel Ralf di 40 
aña di edad, kende ta un cuidada- 
no di Groot Santa Martha. Dia 30 
di november 2018 un otro homber 
cu yama Djaoen tabata sinta na 
‘chino’ aya na Soto ta combersa cu 
un tal Blindeling. Pa motibonan no 
mucho conosi a surgi un problema 
entre Eusten Ralf cu Djaoen y cu a 
termina den Eusten Ralf propinan- 
do Djaoen varios hinca di cuchu na 
curpa. 

E hincanan tabata asina grave cu 
Djaoen mester a keda somete na 
trato den hospital. Aparentemente 
e dia prome caba e duo aki tabatin 
problema cu otro. 

Eusten Ralf a declara den sala di 
corte diabierna cu for di chikitu e 
conose Djaoen y e tin hopi miedu 
di e persona aki. Nan a yega di 
bringa cu otro na chikitu. Esey ta 
mas of menos 20 aña pasa. Fiscal 
mr Guillano Schoop no ta kere cu 
Eusten Ralf tin asina tanto miedu 
di Djaoen pasobra ta inkreybel cu 
el a cana drenta e sitio sabiendo cu 
Djaoen tabat’ey. 


Es mas a bini padilanti cu ta Eusten 
Ralf ta esun cu a start e problema, 
ounke den sala di corte e acusado 
aki a duna completamente otro ver- 
cion. Tampoco por papia aki di un 
acto di defensa propio. E hincanan 
tabata sumamente peligroso y has- 
ta por a causa morto di e victima, 
fiscal a trese cu enfasis padilanti. 

Abogado mr Jan Prevo encarga cu e 
defensa di Eusten Ralf sinembargo 
a trata na bagatelisa e problema, 
bisando cu Djaoen sigur no ta un 
cuidadano asina gusta, e ta mas 
bien e temor di Soto, un alcoholista 
y alabes un drogadicto teribel. 
Como tal e castigo di prizon di 6 aña 
cu fiscal a pidi pa su cliente a zon’e 
a demaciado halto, mirando tambe 
cu Eusten Ralf ta un firstoffender. 
Hecho ta cu Eusten Ralf tambe ta 
un uzado di droga. 

Hues a dicta e sentencia di 4 % aña 
di prizon, esta 54 luna di prizon, ki- 
tando e periodo cu esaki a pasa den 
aresto preventivo. Eusten Ralf ta 
obliga pa somete su mes na guia di 
Reclassering. Hues no a bay di acu- 
erdo cu e suma cu e victima Djaoen 
a pidi pa daño y perwisio. 

Mainta 


E unico corant GRATIS 


Abona awo 



Manda un e-mail na: 
Noticia@awemainta.com 
y sKirbi e palabranan: “Ami Kier Abona " 


LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 




















